《玉楼春 案《东白堂词选》题作「春怨」。》
清代·俞士彪

东君那肯留春住。水面飞花丝上絮。人生都是闷和愁，天意不离风共雨。

凄凉庭院恹恹暮。独自点灯楼上去。手将金枕细叮咛，今夜梦儿须好做。

作者简介：原名佩，字季瑮，浙江钱塘（今杭州市）人。诸生，曾官崇仁县丞。与毛先舒、徐士俊、丁澎、毛奇龄、张台柱、洪升等唱和。著有《玉蕤词钞》。